open-index/open-wikipedia-markdown huggingface dataset:
Fidel Pagés

[duimnael|300x300px| Fidel Pagés tydens besoeke aan 'n beseerde persoon in 'n hospitaal in [Melilla.]]
**Fidel Pagés Miravé** ( Huesca, 26 Januarie 1886 - Madrid, 21 September 1923 ) was 'n Spaanse dokter en militaris wat bekend was vir die ontdekking van epidurale narkose.

Hy beoefen 'n wye verskeidenheid traumatologiese en chirurgiese tegnieke, beide vir oorlogsbeserings en burgerlike doeleindes. Ook dra hy by tot die modernisering van chirurgie in Spanje en neem aktief deel aan die herorganisasie van die Spaanse Militêre Gesondheidstelsel in die 1920's. 

As gevolg van sy toevallige vroeë dood het sy baanbrekerswerk in epidurale narkose of metametriese narkose, soos hy dit genoem het, vir baie jare buite die Spaanssprekende lande ongemerk verby gegaan.

## Bronne 
* Leon Visser (2001). "Epidurale narkose".  Opdatering in narkose. Geargiveer vanaf die oorspronklike op 2010-09-05. Besoek op 07/06/2010.

* Herrera A, de las Mulas M (Februarie 1996). "In memoriam Fidel Pagés Miravé (1886-1923) op die 75ste herdenking van die publikasie van" Anesthesia metamérica " ". Revista española de anestesiología y reanimación.

* Velázquez Rivera, M. Ramón Rodríguez, A. Robledo Aguilar (2003). "Fidel Pagés Miravé, cirujano militar" (PDF). Medicina Militar (in Spaans). Madrid, Spanje: Ministerio de Defensa, sekretaris-generaal Técnica. 51–55. Geargiveer vanaf die oorspronklike (PDF) op 27-12-2009. Besoek op 26 Mei 2010 duimnael|300x300px| Oorspronklike tekening deur Fidel Pagés in die epidurale narkose tegniek.
ArXiv

duimnael|regs|arXiv logo.
**arXiv** (uitgespreek soos die Engelse woord *archive*, met *X* die Griekse letter chi, χ) is ’n versameling elektroniese vooruitgawes van wetenskaplike artikels in die wiskunde, fisika, sterrekunde, informatika, matematiese biologie, statistiek en matematiese ekonomie wat aanlyn geraadpleeg kan word. In bepaalde gebiede van die wiskunde en fisika kan byna alle wetenskaplike artikels op arXiv gevind word. arXiv is op 14 Augustus 1991 begin en het op 3 Oktober 2008 reeds die grens van ’n halfmiljoen artikels verbygesteek. 

## Verwysings
## Skakels
Semantic Scholar

**Semantic Scholar** is ’n soekenjin, wat kunsmatige intelligensie gebruik, vir akademiese publikasies. Dit is in November 2015 deur die Allen Institute for Artificial Intelligence begin. 

Semantic Scholar is ontwerp om die belangrikste en invloedrykste verslae te onderstreep en die verband tussen hulle te identifiseer.

## Verwysings
## Skakels
Wolwefontein

**Wolwefontein** is nedersetting en spoorweghalte in die Oos-Kaap waar die R329-streeksroete by die R75-provinsiale pad aansluit. 

Die Suid-Afrikaanse Polisiediens het 'n tak hier, en daar is ook 'n 3-ster hotel op die plekkie te vinde. Op 'n Google-kaart kan minder as 28 huise op Wolwefontein getel word.

Koördinate:
Bulbine bruynsii

***Bulbine bruynsii*** is 'n  plant en geofiet wat deel is van die *Asphodelaceae* familie. Die spesie is endemies aan die Wes-Kaap en kom slegs by Kotzesrus voor.

## Bronnelys 
* SANBI Redlist
* Plants of the World Online
Wildekopieva

Die **wildekopieva** (*Bulbine narcissifolia*) is 'n plant en geofiet wat deel van die *Asphodelaceae* familie is. Die spesie kom wyd voor; in die Wes-Kaap, Oos-Kaap, KwaZulu-Natal, Vrystaat, Noordwes, Gauteng, Limpopo asook Botswana en Lesotho.

## Galery 

Strap-leaved Bulbine (Bulbine narcissifolia) (33011507346).jpg
Bulbine narcissifolia, habitus, Tweeling, a.jpg
Bulbine narcissifolia, habitus, Tweeling, b.jpg

## Bronnelys 
* SANBI Redlist
* Plants of the World Online
* PZAfrica
Dorah Sitole

**Dorah Sitole** (24 September 1953 - 3 Januarie 2021) is die eerste swart vrou wat 'n kookboek geskryf het. Sy was 'n corden bleu-sjef en kos- en lewensstylredakteur by die tydskrif *True Love*. Dorah is in die Shanty-kliniek in Soweto gebore. Haar boek *Cooking from Cape to Cairo: A Taste of Africa* wat na haar besoek aan 19 lande gepubliseer is, is bekroon met die *Gourmand World Cookbook*-prys vir beste Afrika-cuisine. 

Sy het onlangs haar *magnum opus* gepubliseer, *Dorah Sitole 40 Years of Iconics Food* fokus op Afrika-geregte. Haar ontslape man, Archie, het die Engelse weergawe van *Kook en Geniet* van Ina de Villiers aan haar as geskenk gegee, haar eerste kookboek.

Sy sterf in Johannesburg aan covid-19. Sy word oorleef deur haar dogters, Ayanda, Phumzile, haar seun Sibusiso en sy vrou dr. Nonhlanhla Sitole en twee kleinkinders.

## Bron 
* ''Baanbreker-sjef was 'n "goedhartige, liewe mens"''. Rapport Weekliks, 10 Januarie 2021.
Geelkopieva

Die **geelkopieva** (*Bulbine latifolia*) is 'n sukkulent wat deel van die Asphodelaceae familie is. Die spesie kom in al die provinsies van Suid-Afrika behalwe die Vrystaat voor. Dit is ook inheems in Zimbabwe, Mosambiek en Malawi. Die plant word gebruik as 'n grondbedekker in tuine.

## Subspesies 
Daar is twee subspesies: *Bulbine latifolia var. curvata* van Jaarsv. en *Bulbine latifolia var. latifolia*

## Galery 

Bulbine latifolia (Bulbine natalensis) - Mildred E. Mathias Botanical Garden - University of California, Los Angeles - DSC02945.jpg
Bulbine latifolia (Bulbine natalensis) - Mildred E. Mathias Botanical Garden - University of California, Los Angeles - DSC02943.jpg
Bulbine natalensis2.jpg
Gardenology-IMG 5351 hunt10mar.jpg

## Bronnelys 
* SANBI Redlist
* Plants of the World Online
* PlantZAfrica
* Plant library
Bulbine abyssinica

Die **geelkatstert** (*Bulbine abyssinica*) is 'n knolagtige geofiet wat deel van die Asphodelaceae familie is. Die spesie is inheems in: Angola, Botswana, Burundi, Demokratiese Republiek die Kongo, Ekwatoriaal-Guinee, Eritrea, Eswatini, Ethiopië, Jemen, Kenia, Lesotho, Malawi, Mosambiek, Republiek die Kongo, Rwanda, Somalië, Soedan, Suid-Afrika, Tanzanië, Uganda, Zambië en Zimbabwe.

In Suid-Afrika kom die plant voor vanaf die Oos-Kaap, KwaZulu-Natal, Vrystaat, Noordwes, Gauteng, Mpumalanga en Limpopo en is op sommige plekke bekend as die *geelkatstert* en *wildekopieva*.

## Galery 

Yellow Cat's Tail (Bulbine abyssinica) flowers ... (52652388574).jpg

## Bronnelys 
* SANBI Redlist
* PlantZAfrica
* Plants of the World Online
Kreits

[duimnael|300px|Kaart van die [Heilige Romeinse Ryk met die kreitse in die tweede helfte van die 16de eeu.]]
[300px|duimnael|Keiser [Maksimiliaan I teken die kreitse op 'n landkaart. Die tekening dateer uit 1711.]]

'n **Kreits** (Duits: *Reichskreis*) was 'n regionale groep state binne die Heilige Romeinse Ryk. Die kreitse is aan die begin van die 16de eeu tot stand gebring tydens die Rykshervorming. Dit het bly bestaan tot die einde van die Ryk in 1806. Die bestuur van 'n kreits is uitgevoer deur die "kreitsdag" (Kreistag). 

Die kreitse was onder andere verantwoordelik vir die handhawing van die vrede en die uitvoering van die uitsprake van die "rykshofraad" en die "rykskamergereg". 

## Die kreitse was: 
Die volgende is die kreitse wat in 1500 opgerig is:
* Beierse Kreits
* Bo-Rynse Kreits
* Frankiese Kreits
* Neder-Saksiese Kreits
* Nederryns-Wesfaalse Kreits
* Swabiese Kreits

In 1512 is hierdie aanvanklike groep uitgebrei met vier verdere kreitse:
* Boergondiese Kreits
* Keur-Rynse Kreits
* Oostenrykse Kreits
* Opper-Saksiese Kreits
Pellaberg

**Pellaberg**, ook bekend as *Groot-Pellaberg*, is 'n berg wat tussen Pella en die Oranjerivier in die Noord-Kaap is. Die berg is hoër as 1 130m, die oranjerivier is slegs 306 m bo seevlak. Daar is unieke plantegroei op die berg. Die seldsame Pella-aalwyn en Pella Kopieva kom hier voor.
Goudverbod

duimnael|Uitvaardiging van die algehele goudverbod van 1933 in die Verenigde State van Amerika (Executive Order 6102)

'n **Goudverbod** behels die algehele verbod op die private besit, handel en verspreiding van die edelmetaal goud; dit kom alleen die staat toe. Gewoonlik bepaal die regering dan, kragtens die wet, dat die goud wat in die private besit is by die staat ingedien moet word, in ruil vir die land se betrokke geldeenheid.

## Uitvoering van die wet 
Ingevolge die goudverbod moet privaatpersone hul goud (hetsy in goudmunt-, staafgoud-, goudklont- of goudsertikaatvorm) aan die staat oorhandig, waarna vergoeding uitgekeer sal word in die (depresiërende) nasionale munteenheid. Slegs juwele en muntversamelings onder 'n vasgestelde bedrag is gewoonlik toelaatbaar; in die VSA in die jaar 1933 is die waarde byvoorbeeld op $100 vasgestel. Diegene wat dikwels van hierdie wetgewing verskoon word sluit beroepslui in wat hul brood met goud verdien, of met goud werk, soos juweliers, ambagslui (bv. goudsmede) en tandartse. Ten tyde van die Derde Ryk was sowel die privaat- as kommersiële besit van goud verbode.

'n Goudverbod is meestal tekenend van 'n staat wat in 'n valutakrisis gedompel is, miskien toe te skryf aan slegte grondliggende makro-ekonomiese faktore (byvoorbeeld hoë staatskuld), met die gevolge dat die vaste wisselkoers drasties oorgewaardeer raak. Die beleggers verwag 'n regstelling van hierdie wisselkoerspariteit oor die langtermyn; deur hul "spekulasie teen die munt" word die krisis op die spits gedryf. Omdat hulle 'n sterk afwaartse aanpassing (en waardevermindering) verwag, vermy die beleggers sover moontlik die onsekere geldeenheid en belê in edelmetale (goud, silwer, platinum) en ander vreemde valutas wat veiliger skyn te wees ('kapitaalvlug'). Om die munteenheid te red, gryp die regering dan in deur 'n stel wette en verordenings uit te vaardig om hierdie einste edelmetale en vreemde valuta te bekom. In der waarheid word hierdie in beslag genome goud, van veel hoër waarde as die fiatgeld self, gebruik om noodsaaklike invoere te finansier.

Die goudverbod gaan meestal gepaard met straf (soos verbeurdverklaring van die goud by versuiming) of soortgelyke dreig- of dwangmiddele. Omrede hierdie verbod inbreuk maak op die vrye eiendomsreg, is hierdie verbode artikels onderhewig aan spesiale regsvereistes. Al hierdie wetgewing maak egter geen hond haaraf nie, want die individue rep eenvoudig geen woord oor hul goudbesittings nie, en gee nie 'n duit vir die staat nie. Verder ken die land waar goud verbode is 'n ongekende bloei in die goudsmokkelary en sluikhandel (teen 'n aansienlike hoër bedrag), of die landsburgers gaan doen gewoon hul goudkopies in die buiteland.
Pella Kopieva

Die **Pella Kopieva** (*Bulbine striata*) is 'n plant en geofiet wat deel van die *Asphodelaceae* familie is. Die spesie is endemies aan die Noord-Kaap en kom slegs op die Pellaberg voor. Die plant is seldsaam.

## Bronnelys 
* SANBI Redlist
* Plants of the World Online
* Sciencedirect
* iNaturalist
Agaat

duimnael|Agaat
**Agaat**  is 'n veelkleurige rotsformasie wat hoofsaaklik uit melksteen en kwarts bestaan. Agaat word meestal in vulkaniese en metamorfe gesteentes gevorm. Die ornamentele gebruik van agaat dateer uit antieke Griekeland in verskillende juweliersware en in die seëlstene van Griekse krygers. 

## Etimologie en geskiedenis 
Agaat het sy naam gekry van Theophrastus, 'n Griekse filosoof en natuurkenner, wat die klip langs die oewer van die Achates- (Oudgrieks : Ἀχάτης) rivier in Sisilië ontdek het, tussen ongeveer die 4de en 3de eeu v.C.

## Antieke gebruik 
Agaat is een van die mees algemene materiale wat in die kuns van kerfwerk gebruik word en is op 'n aantal antieke terreine herwin. Dit dui op die wydverspreide gebruik daarvan in die antieke wêreld. Die argeologiese opgrawing by die Knossos- terrein in Kreta illustreer byvoorbeeld die rol daarvan in die Minoïese kultuur uit die Bronstydperk.

## Vorming en eienskappe 
Dit is 'n veselrige vorm van chalcedoon met veelkleurige lae. Die vesels is loodreg op die lae gerig en kan in dunne geslypte lae sigbaar word in wat irisagaat genoem word.

Agaatminerale het die neiging om op of binne bestaande rotse te vorm, wat dit moeilik maak om hul vormingstyd akkuraat te bepaal. Hul gasheergesteentes het meestal al in die Argeïese Eon gevorm. Agate kom meestal voor as klonte in die holtes van vulkaniese gesteentes . Hierdie holtes is gevorm uit gasse wat vasgevang is in vloeibare vulkaniese materiaal en blase dan as gevolg daarvan in die gasheergesteentes gevorm het. 

Die holtes is later gevul met silika-ryke vloeistowwe uit vulkaniese materiaal. Lae materiaal is op die wande van die holte neergelê en het oor lang tydperke stadig na binne gewerk. Die eerste laag wat op die holtes geplaas word&nbsp;staan ​​algemeen bekend as die grondlaag. Variasies in die oplossing se aard of in die voorwaardes vir afsetting kan 'n ooreenstemmende variasie in die opeenvolgende lae veroorsaak. Hierdie variasies in lae lei tot bande in melksteen wat dikwels, afwisselend met lae van kristallyne kwarts, gebande agaat vorm.

Hol agate kan ook ontstaan ​​as gevolg van die afsetting van vloeistofryke silika wat nie diep genoeg in die holte binne gedring het om dit volledig te vul nie. In so 'n geval sal agaatkristalle vorm binne die verminderde holte, met die bopunt van elke kristal wat na die middel van die holte wys. Die grondlaag is dikwels donkergroen, maar kan deur ysteroksied verander word na 'n roesagtige voorkoms. 

Agaat is baie duursaam en word dikwels los van sy eroderende gasheergesteente of matriks gesien. Sodra dit verwyder is kan gesien word dat die buitenste oppervlak daarvan ontpit en grof is terwyl dit sy voormalige matriks gevul het.

Agate word ook in sedimentêre gesteentes aangetref soos kalksteen of dolomiet. Hierdie sedimentêre gesteentes kan holtes daarin kry van ontbinde takke van- of ander begrawe organiese materiaal. As vloeistowwe ryk in silika hierdie holtes binnedring kan agate gevorm word.

## Bronne 
* Agaat (halfedelsteen). etymologiebank.ivdnt.org . Besoek op 3 November 2020 .
## Verwysings 
## Eksterne skakels
Stan Getz

**Stanley Getz** (2 Februarie 1927 – 6 Junie 1991) was 'n Amerikaanse jazzmusikant en -saxofoonspeler wat professioneel bekendgestaan het as **Stan Getz**. Hy het hoofsaaklik die tenoor-saxofoon bespeel en het ook bekendgestaan as "The Sound" vanweë die warm, liriese toon wat hy voortgebring het. Sy grootste inspirasie was die sagte klankkleur van Lester Young. Hy het aan die einde van die 1940's prominensie bereik saam met Woody Herman se "big band". Getz is deur die kritikus Scott Yanow beskryf as "een van die grootste tenoor-saxofoonspelers van alle tye". Getz het in bebop en cool jazz groepe gespeel. Hy is beïnvloed deur João Gilberto en Antônio Carlos Jobim, en het die bossa nova–genre in Amerika bekendgemaak met die enkelsnittreffer *The Girl from Ipanema* (1964).

## Diskografie 
## Bronnelys 
*Astrup, Arne. *The Stan Getz Discography*, 1978.
*Churchill, Nicholas. *Stan Getz: An Annotated Bibliography and Filmography*, 2005.
*Gelly, Dave. *Stan Getz: Nobody Else But Me*, 2002.
*Kirkpatrick, Ron. *Stan Getz: An Appreciation of His Recorded Work*, 1992.
*
*Palmer, Richard. *Stan Getz*, 1988.
*Taylor, Dennis. *Jazz Saxophone: An In-depth Look at the Styles of the Tenor Masters*, 2004.

## Verwysings 
## Eksterne skakels 
* 1986 onderhoud 
* Getz diskografie
Touwsberg

Die **Touwsberg** is 'n klein inselberg van ongeveer 20 km lank in die Klein-Karoo. Net noord van die Touwsberg begin die Swartberg. Daar kom verkeie unieke plante op die berg voor.
Mark Levin

**Mark Reed Levin** (; gebore op 21 September 1957) is 'n Amerikaanse prokureur, skrywer en radio omroeper. Hy is die aanbieder van die gesindikeerde radioprogram *The Mark Levin Show*, sowel as *Life, Liberty & Levin* op Fox-nuus. Levin was werksaam in die administrasie van President Ronald Reagan as die hoof van personeel vir Prokureur-Generaal Edwin Meese. Hy is die voormalige president van die Landmark Legal Stigting. Verskeie van sy boeke was topverkopers, en hy lewer kommentaar aan mediahuise soos *National Review Online*. Levin is sedert 2015 hoofredakteur van die *Conservative Review* en is bekend om sy insiggewende kommentaar.

Hy is al beskryf as regs wat sy politieke beskouings betref. Hy is bekend vir sy strawwe kritiek teenoor die Demokrate en aanmoediging van voorverkiesings teen Republikeine wat hy beskou as "Republican In Name Only" (RINO). Hy het Senator Ted Cruz tydens die Republikeinse presidensiële voorverkiesing in 2016 onderskryf en homself verklaar as 'n "Never Trumper", maar tog uiteindelik vir die toe-kandidaat Donald Trump onderskryf nadat Trump die Republikeinse benoeming gewen het. Levin se kommentaar was sedert die begin van President Trump se ampstermyn sterk pro-Trump.

## Verwysings
## Eksterne skakels
* *The Mark Levin Show* amptelike webwerf
* Landmark Legal Foundation
*
Dabenorisberge

**Dabenorisberge** is 'n inselberg wat ongeveer 8 km suid van die  Oranjerivier in die Noord-Kaap is. Die berg is hoër as 930 m. Die seldsame Pella-aalwyn kom op die berg voor.
Rush Limbaugh

**Rush Hudson Limbaugh III** (; gebore op 12 Januarie 1951, sterf op 17 Februarie 2021) was 'n Amerikaanse radio omroeper, konserwatiewe politieke kommentator en skrywer. Hy is veral bekend vir sy radioprogram, *The Rush Limbaugh Show*, wat van 1988 tot 2021 uitgesaai word. 

Limbaugh was van 1992 tot 1996 die gasheer van 'n televisieprogram. Hy het reeds sewe boeke geskryf; sy eerste twee, *The Way Things Ought to Be* (1992) en *See, I Told You So* (1993), was topverkopers. Limbaugh is van die hoogsbetaalde persone in die radio-industrie. In 2018 het *Forbes* sy inkomste gelys as $84.5 miljoen. In Desember 2019 het *Talkers Magazine* beraam dat Limbaugh se radioprogram 'n kumulatiewe weeklikse gehoor van 15.5 miljoen luisteraars gehad het en sodoende die mees geluisterde radioprogram in die Verenigde State was.

Limbaugh is sedert die 1990's een van die grootse meningsvormers van die konserwatiewe beweging in die Verenigde State. Hy is ook ingelyf in die National Radio Hall of Fame en die National Association of Broadcasters Hall of Fame. Tydens die State of the Union toespraak in 2020 het President Donald Trump aan hom die Presidensiële Vryheidsmedalje ("Presidential Medal of Freedom") toegeken.

Limbaugh het deurtastende en indringende kommentaar gelewer oor kwessies soos ras, gay aangeleenthede, feminisme, en toestemming tot seks. Limbaugh ontken dat daar wetenskaplike konsensus oor sogenaamde klimaatsverandering bestaan, en het militere ingryping in die Midde-Ooste ondersteun.

Op 14 Mei 2012 is Limbaugh ingewy in die Hall of Famous Missourians. 'n Brons borsbeeld van Limbaugh word vertoon by die  Missouri State Capitol Gebou in Jefferson City, saam met 40 ander ontvangers. 

Op 4 Februarie 2020, 'n dag nadat hy aangekondig het dat hy aan gevorderde longkanker ly, was hy 'n gas van President Donald Trump tydens die State of the Union toespraak in 2020, waar die eer hom te beurt geval het om die *Presidential Medal of Freedom* te ontvang. Limbaugh is op 17 Februarie 2021 aan longkanker oorlede.   'n Voormalige roker, het Limbaugh in 2015 die verband tussen rook en kankersterftes bevraagteken.

## Verwysings 
### Aanhalings 
### Bronne 
* 
* 

## Verdere leeswerk 
* 
* 
* 
* 
* 
* 

### Geselekteerde bibliografie 
*
*
*
*
*
*
*

## Eksterne skakels 
* *The Rush Limbaugh Show* official site
* 
* 
* The official site for *Two if by Tea* advertising the *Adventures of Rush Revere*
Blindheid

[duimnael|[Piktogram wat blindheid voorstel]] 
**Blindheid** is 'n volledige of bykans volledige visieverlies. **Verswakte sig** is 'n verminderde vermoë om te kan sien in 'n mate wat probleme veroorsaak wat nie op normale wyse herstel kan word, soos om 'n bril te dra nie. Sommige definisies sluit ook diegene in wat verminderde sig het omdat hulle nie toegang tot 'n bril of kontaklense het nie. Verswakte sig word dikwels gedefinieer as 'n bes reggestelde gesigskerpte van swakker as 20/40 of 20/60. Verswakte sig kan probleme veroorsaak met normale daaglikse aktiwiteite soos lees en loop sonder aanpasbare opleiding en toerusting.

Die algemeenste oorsake van verswakte sig wêreldwyd is ongekorrigeerde ametropie (43%), katarakte (33%), en gloukoom (2%). Ametropie sluit miopie (bysiendheid), hiperopie (versiendheid), presbiopie, en astigmatisme  in. Katarakte is die algemeenste oorsaak van omkeerbare blindheid.

## Verwysings 
## Eksterne skakels
Bulbine fallax

***Bulbine fallax*** is 'n bladwisselende, meerjarige plant en geofiet wat deel van die Asphodelaceae familie is. Die spesie is endemies aan die Noord-Kaap en kom op die Knersvlakte voor. Die plant blom van Augustus tot September en word 30 cm hoog. Die blomme is geel.

## Bronnelys 
* SANBI Redlist
* Plants of the World Online
* iNaturalist
* Llife

## Eksterne skakels
Sinekdogee

'n **Sinekdogee** (Grieks συνεκδοχή, iets wat saam met iets anders verstaan word) is in grammatika en retoriek 'n stylfiguur waar 'n klein deel en 'n groter geheel met mekaar in verband gebring word. Sinekdogee is 'n vorm van beelde en kan verstaan word as metonimie.

Daar is twee teenoorgestelde vorme van Sinekdogee:

* 'n Deel dui op 'n groter geheel. 
* 'n Groter geheel dui op 'n deel.

Voorbeelde waar 'n deel 'n groter geheel aandui is:

* Hulle het baie monde gehad om te voed. 
* Met 'n vloot van net twintig seile het hy geen kans vooraf gehad nie. 
* Ons het baie ekstra hande nodig tydens die skuif 
* Aan die einde van die skooluitstappie moes die onderwyser neuse tel.

Met monde word "mense" bedoel, met seile "skepe", met ekstra hande "mense", ensovoorts. Hierdie groter geheel word ook as die totale begrip beskou, en hierdie stylvorm word *pars pro toto* genoem: " 'n deel (staan) vir die geheel ". ( 'n Term wat 'n deel van iets aandui, word in die taalkunde 'n meroniem genoem: in hierdie konteks is mond byvoorbeeld 'n meroniem van die mens.)

Voorbeelde waar 'n geheel eintlik slegs 'n deel van die geheel aandui is:

* Engeland het by Gibraltar die oorwinning behaal. 
* Den Haag stel 'n wet in vir meer polisiebeamptes op straat. 
* In 1939 val Duitsland Pole binne.

In werklikheid het net die Engelse leër gewen, maar dit het die hele volk verteenwoordig. Net so staan 'Den Haag' slegs vir die regering wat daar gesetel is. Dit was nie die hele Duitsland wat Pole binnegeval het nie, maar net die leër. 

As die geheel hier gesien word as 'n totale begrip, praat mens van *totum pro parte*: "die geheel (staan) vir 'n deel".

## Bronne 
* Wells, John C. (2008), Longman-uitspraakwoordeboek (3de uitg.), Longman, 
* Oxford Engelse woordeboek: Synecdoche. 1998 - via die Universiteit van Pennsilvanië . Clifton, NR (1983). 
* Die figuur op film. Universiteit van Delaware Drukkers. bl. 173–. .
Sonny Rollins

**Walter Theodore** "**Sonny**" **Rollins** (gebore op 7 September 1930) is 'n Amerikaanse tenoor-saxofoonspeler wat jazzmusiek speel en wye erkenning geniet as een van die mees invloedryke jazzmusikante. Hy is die jongste van drie kinders en het grootgeword in Harlem en Sugar Hill. Hy ontvang sy eerste alt-saxofoon op die ouderdom van sewe of agt.  He woon die Edward W. Stitt Junior High School by, en matrikuleer aan die Benjamin Franklin High School in Oos-Harlem.  Rollins bespeel aanvanklik die klavier, maar slaan later oor na die alt-saxofoon. In 1946 slaan hy uiteindelik oor na die tenoor-saxofoon. Gedurende sy hoërskooljare speel hy in 'n groep saam met toekomstige jazz legendes soos Jackie McLean, Kenny Drew en Art Taylor.

## Invloede
Rollins was aanvanklik as saxofoonspeler aangetrokke tot die Jump blues- en R&B klanke van kunstenaars soos Louis Jordan, maar is vinnig ingetrek in die hoofstroom tenoor-saxofoon tradisie. Die Duitse kritikus Joachim-Ernst Berendt beskryf hierdie tradisie as synde tussen twee pole: diè van die sterk sonoriteit van Coleman Hawkins en diè van die ligte, buigsame frasering van Lester Young.  Ander tenoor-saksofoon invloede sluit in Ben Webster en Don Byas. Teen die middel van sy tienerjare is Rollins sterk beïnvloed deur die alt-saxofoonspeler Charlie Parker. Gedurende sy hoërskooljare was sy leermeester die pianis en komponis Thelonious Monk; hy het dikwels repetisies gehou by Monk se woonstel.

## Instrumente
Rollins het by verskeie geleenthede 'n Selmer Mark VI tenoor-saxofoon en 'n  Buescher Aristocrat instrument bespeel.  Gedurende die 1970's het hy 'n sopraan-saxofoon gebruik vir sy opnames vir die album *Easy Living*. Sy verkose mondstukke word gemaak deur Otto Link en Berg Larsen.  Hy maak gebruik van Frederick Hemke medium rietstukke.

## Diskografie
## Verwysings
## Verdere leeswerk
*Blancq, Charles. *Sonny Rollins: The Journey of a Jazzman*. Boston: Twayne, 1983.
*Blumenthal, Bob, and John Abbott. *Saxophone Colossus: A Portrait of Sonny Rollins*. New York: Abrams, 2010.
*Broecking, Christian. *Sonny Rollins: Improvisation und Protest*. Creative People Books / Broecking Verlag, 2010.
*Médioni, Franck. *Sonny Rollins: Le Souffle Continu*. Paris: Editions MF, 2016.
*Nisenson, Eric. *Open Sky, Sonny Rollins and his World of Improvisation*. New York: St. Martin's Press, 2000.
*Palmer, Richard. *Sonny Rollins: The Cutting Edge*. New York: Bloomsbury, 2004.
*Theard, Christine Marie. ''It's All Good: Colossal Conversations with Sonny Rollins*. They Are Divine Books, 2018.
*Wilson, Peter Niklas. *Sonny Rollins: The Definitive Musical Guide*. Berkeley: Berkeley Hills Books, 2001.
*Wyatt, Hugh. *Sonny Rollins: Meditating on a Riff''. New York: Kamama Books, 2018.

## Eksterne skakels
*Sonny Rollins Biography and Interview on American Academy of Achievement
*Detailed Discography at Jazzdisco.org
*Sonny Rollins papers, 1910s-2015 Schomburg Center for Research in Black Culture, The New York Public Library.
*Sonny Rollins audiovisual collection from his personal holdings Schomburg Center for Research in Black Culture, The New York Public Library.
Joaquín Sorolla

**Joaquín Sorolla Bastida** (Valencia, Spanje, 27 Februarie 1863 - Cercedilla, 10 Augustus 1923) was 'n Spaanse skilder. Hy het in die Impressionistiese, Post-Impressionistiese en Luministiese style gewerk. Hy was die skilder van meer as 2&nbsp;200 werke, en was 'n baie produktiewe kunstenaar.
duimnael|*Blanke slawehandel* (1894).
duimnael|*En hulle sê steeds vis is duur!* (1894), Prado Museum .
Flâneur

duimnael|Paul Gavarni, , 1842

'''''' (; ) is 'n Franse selfstandige naamwoord wat na 'n persoon (gewoonlik 'n man) verwys wat op argelose en ongeërgde wyse rondslenter of ronddwaal. Die woord beskik egter oor 'n paar bykomende genuanseerde betekenisse. Die woord '''''' beteken om rond te wandel, met al die gepaardgaande betekenisse daarby. 'n Woord wat so te sê 'n sinoniem van diè selfstandige naamwoord is, is ''''''. Die woord  verwys tradisioneel na, of word tradisioneel in verband gebring met, 'n man. Die persoon word voorgestel as 'n ambivalente, vae figuur met 'n agtergrond van stedelike welvaart wat soms 'n boheemse leefstyl nastreef, moderniteit aanhang, en oor die vermoë beskik om betreklik los van die samelewing rond te wandel of dwaal, met geen ander doel as om 'n akute waarnemer van die geïndustrialiseerde hedendaagse bestaan te wees nie.

Die  is in die eerste plek 'n literêre persoon uit 19de eeuse Frankryk, welke beeld essensieel is vir enige geloofwaardige uitbeelding van die strate van Parys. Die woord beskik oor 'n stel verbeeldingryke assosiasies: die man van ontspanning, die leeglêer, die stedelike ontdekkingsreisiger, of die fynproewer wat hom heel gemaklik met die strate en boulevards vereenselwig. Dit was egter Walter Benjamin, geïnspireer deur die poësie van Charles Baudelaire, wat hierdie figuur die voorwerp van wetenskaplike belangstelling in die 20ste eeu gemaak het, as synde 'n emblematiese argetipe van stedelike, moderne (selfs modernistiese) ervarings.  Na Benjamin het die  'n belangrike simbool geword vir skolastici, kunstenaars en skrywers. Die klassieke Franse vroulike weergawe van die woord is '***. Die woord kom voor in die werke van Marcel Proust, alhoewel die 21ste eeuse akademiese term ***' is. Sommige Engelstalige skrywers pas die manlike term  ook op vroumense toe. Die term het 'n bykomende betekenis verkry in verband met argitektuur en stedelike beplanning, wat verwys na verbygangers wat toevallige of opsetlike sielkundige effekte ervaar uit die ontwerp van 'n struktuur.

## Etimologie
[duimnael|upright|[Charles Baudelaire]]

Die woord  kom van die Oudnoorse werkwoord *"flana"*, wat "om doelloos rond te wandel" beteken.

Die term  dateer uit die 16de of 17de eeu, en verwys gewoonlik na iemand wat slenter of rondluier, dikwels met die bybedoeling dat so iemand besig is met tydsverspilling. Dit was egter in die 19de eeu dat 'n verdere stel betekenisse en definisies rondom die woord  gevorm het. 

## Verwysings
## Bibliografie
* 
* 
* 
*  Hierdie boek argumenteer dat daar ook  in die oorspronklike bedoeling van die woord in 19de eeuse Amerikaanse stede voorgekom het.
* 
* 

## Eksterne skakels
*
John Coltrane

**John William Coltrane** (23 September 1926 – 17 Julie 1967) was 'n Amerikaanse saxofoonspeler en komponis van jazzmusiek. Hy was in sy vroeë loopbaan bedrywig in die bebop en hard bop idiome, en was 'n pionier in die ontwikkeling van free jazz. Hy het ten minste vyftig opnamesessies gelei en op baie albums van ander musikante verskyn, waaronder die trompetspeler Miles Davis en die pianis Thelonious Monk. Deur die loop van sy loopbaan het Coltrane se musiek 'n toenemende geestelike dimensie verkry. Hy bly een van die invloedrykste saxofoonspelers in die geskiedenis van musiek. Sy tweede vrou was die pianis en harpspeler Alice Coltrane. Die egpaar het drie kinders gehad: John Jr. (1964–1982), wat basinstrumente gespeel het; Ravi Coltrane (gebore 1965), 'n saxofoonspeler; en Oran (gebore 1967), ook 'n saxofoonspeler.

## Geselekteerde diskografie
Die onderstaande diskografie bevat 'n lys van albums wat gedurende Coltrane se leeftyd as "bandleader" deur hom bedink en goedgekeur is. Dit sluit nie sy verskeie vrystellings as "sideman", sessies wat in albums saamgestel is deur verskillende platemaatskappye nadat Coltrane se kontrak verstryk het, sessies met Coltrane as 'n "sideman" wat later heruitgegee is met sy naam wat meer prominent verskyn, of postuum samestellings in nie, behalwe vir een wat hy goedgekeur het voor sy dood.

### Prestige en Blue Note Records
* *Coltrane* (debuut solo LP) (1957)
* *Blue Train* (1958)
* *John Coltrane with the Red Garland Trio* (1958)
* *Soultrane* (1958)

### Atlantic Records
* *Giant Steps*  (1960)
* *Coltrane Jazz* (1961)
* *My Favorite Things* (1961)
* *Olé Coltrane* (1961)

### Impulse! Records
* *Africa/Brass*  (1961)
* *Live! at the Village Vanguard*  (1962)
* *Coltrane*  (1962)
* *Duke Ellington & John Coltrane* (1963)
* *Ballads* (1963)
* *John Coltrane and Johnny Hartman* (1963)
* *Impressions* (1963)
* *Live at Birdland* (1964)
* *Crescent* (1964)
* *A Love Supreme* (1965)
* *The John Coltrane Quartet Plays* (1965)
* *Ascension* (1966)
* *New Thing at Newport* (1966)
* *Meditations* (1966)
* *Live at the Village Vanguard Again!* (1966)
* *Kulu Sé Mama* (1967)
* *Expression* (1967)

## Notas
## Verwysings
* 
* 
* 
* 

## Verdere leeswerk
* 
* Margry, Peter Jan en Wojcik, Daniel. (2017) "A Saxophone Divine. The Transformative Power of Saint John Coltrane's Jazz Music in San Francisco's Fillmore District', in: V. Hegner en P. J. Margry (redakteurs), *Spiritualizing the City: Agency and Resilience of the Urban and Urbanesque Habitat.* Milton Park: Routledge, 169–194.
* 
* 
* 

## Eksterne skakels
* 
* Inligting oor John Coltrane 
* John Coltrane diskografie
* Coltrane Church Website 
* John Coltrane Analise van sy 1957 Carnegie Hall uitvoering 
* John Coltrane *Images of Trane* deur Lee Tanner in *Jazz Times*, Junie 1997
* Onderhoude uit 1958-1966
Voorhoofreeksster

’n **Voorhoofreeksster** (of **VHR-ster**) is ’n ster in ’n stadium voordat dit die hoofreeks bereik. Vroeër in sy ontwikkeling is die voorwerp ’n protoster wat groei deur die verkryging van massa uit die omringende sirkumstellêre skyf stof en gas. Nadat die protoster dié skyf weggeblaas het, is dit opties sigbaar en verskyn dit op die sterontwikkelingslyn op die Hertzsprung-Russell-diagram. 

## Ontwikkeling
In dié stadium het die ster reeds al sy massa, maar het hy nog nie begin met die verbranding (dus kernfusie) van waterstof nie. Die ster krimp dan saam, sy interne temperatuur neem toe totdat dit waterstof begin verbrand op die nulposisie van die hoofreeks. Dié tydperk van inkrimping is die voorhoofreeksfase. 

’n VHR-voorwerp wat waargeneem kan word, kan óf ’n T Tauri-ster wees as sy massa kleiner as 2&nbsp;sonmassas () is óf ’n Herbig Ae/Be-ster as sy massa tussen 2 en 8&nbsp; is. Swaarder sterre het geen voorhoofreeksstadium nie, omdat hulle te vinnig inkrimp as protosterre. Teen die tyd dat hulle sigbaar word, het die kernfusie in hulle kern reeds begin en is hulle al hoofreekssterre.

Die energiebron van VHR-voorwerpe is swaartekraginkrimping, terwyl dit in hoofreekssterre waterstofverbranding is. Op die Hertzsprung-Russell-diagram beweeg voorhoofreekssterre met ’n massa van meer as 0,5&nbsp; eers vertikaal na onder en dan links en horisontaal totdat dit eindelik die hoofreeks bereik. Dié met ’n massa van minder as 0,5&nbsp; bly vertikaal beweeg.

VHR-voorwerpe kan van hoofreekssterre onderskei word deur sterspektrums te gebruik om oppervlakswaartekrag te meet. ’n VHR-voorwerp het ’n groter radius as ’n hoofreeksster met dieselfde massa en dus ’n kleiner oppervlakswaartekrag. Hoewel VHR-voorwerpe opties sigbaar is, is hulle skaars in vergelyking met dié op die hoofreeks, omdat hulle inkrimping net 1% van hulle tydperk as waterstofverbrandende sterre beloop. Tydens die vroeë deel van die VHR-stadium het die meeste sterre sirkumstellêre skywe, wat die bron van planeetvorming is.

## Sien ook
* Protoplanetêre skyf
* Protoster
* Sterevolusie
* Jong stervoorwerp

## Verwysings
## Skakels
Hsinchu

**Hsinchu** of **Xinzhu** (Chinees: 新竹, Pinyin: Xīnzhú, Wade–Giles: Hsin¹-chu²) is 'n stad van die Republiek China op die eiland Taiwan met sowat 448&nbsp;207 inwoners in 2019. Hsinchu is 'n winderige kusstad wat aan die Straat van Taiwan in die weste geleë is, en grens aan Hsinchu County in die ooste en Miaoli County in die suide.
Sinikka Nopola

**Sinikka Marianna Nopola** (26 November 1953 - 13 Januarie 2021) was 'n Finse skrywer van kinderstories wat sedert 1987 byna 80 boeke gepubliseer het. Nopola is veral bekend vir die reeks *Hay Hat en Vilttitossu* en *Ricky Rapper wat* sy saam met haar suster Tiina Nopola geskryf het. 

## Verwysings 
## Eksterne skakels 
* Amptelike webwerf
Jong stervoorwerp

’n **Jong stervoorwerp** (**JSV**) is ’n ster in die vroeë stadium van ontwikkeling. Hulle kan in twee groepe verdeel word: protosterre en voorhoofreekssterre.

## Klassifikasie volgens spektrale energieverspreiding
’n Ster vorm deur die ophoping van materie wat uit ’n sirkumstellêre skyf in die protoster val. Materie in die skyf is koeler as die protoster se oppervlak en dit straal dus lig teen langer golflengtes uit. So word ’n oormaat infrarooi uitgestraal. Namate die materie in die skyf opraak, neem die infrarooi af. 

JSV's word dus gewoonlik in stadiums van evolusie geklassifiseer volgens die daling in die verspreiding van hulle spektrale energie in die middel-infrarooi. Daarvoor word ’n stelsel gebruik wat in 1987 deur Lada geskep is. Hy het drie klasse voorgestel (I, II en III), geskoei op die waardes van intervalle van spektraalindeks \alpha \,:

\alpha=\frac{d\log(\lambda F_\lambda)}{d\log(\lambda)}.

Hier is \lambda \, die golflengte en F_\lambda die lugstroomdigtheid.

Die \alpha \, word bereken in die golflengte-interval van 2,2-20 {\mu}m (naby- en middelinfrarooistreek). Andre et al. het in 1993 ’n klas&nbsp;0 ontdek: voorwerpe met sterk submillimeter-emissies, maar baie flou by {\lambda}. Greene et al. (1994) het ’n vyfde klas van "platspektrum"-bronne bygevoeg.

***Klas 0**-bronne – onwaarneembaar by {\lambda}
***Klas I**-bronne het {\alpha}>0,3
***Platspektrum**-bronne het 0,3>{\alpha}>-0,3
***Klas II**-bronne het -0,3>{\alpha}>-1,6
***Klas III**-bronne het {\alpha}

Dié klassifikasiestelsel weerspieël rofweg ’n evolusionêre volgorde. Die meeste Klas&nbsp;0-bronne ontwikkel tot die Klas&nbsp;I-stadium en verloor hulle sirkumstellêre skyf. Eindelik word hulle opties sigbaar as voorhoofreekssterre.

Klas&nbsp;II-voorwerpe het sirkumstellêre skywe en stem rofweg ooreen met die klassieke T Tauri-sterre, terwyl Klas&nbsp;III-sterre hulle skywe verloor het en min of meer met T&nbsp;Tauri-sterre met swak lyne ooreenstem. Sterre in ’n tussenstadium, waar skywe net teen langer golflengtes waargeneem kan word (byvoorbeeld by 24 {\mu}m), is bekend as oorgangskyfvoorwerpe.

## Klassifikasie volgens massa
Drie stadium word geïdentifiseer: swaar JSV's, JSV's met ’n gemiddelde massa en bruindwerge.

## Verwysings
## Skakels
Gina Lollobrigida

**Luigia Lollobrigida** (4 Julie 1927-16 Januarie 2023), bekend as **Gina Lollobrigida**, was 'n Italiaanse aktrise en fotojoernalis. Sy was een van die bekendste Europese aktrises in die 1950's en vroeë 1960's, 'n tydperk waarin sy 'n internasionale sekssimbool was.

Namate haar filmloopbaan afgeneem het, het sy 'n tweede loopbaan as fotojoernalis begin. In die 1970's sy het 'n ekslusiewe onderhoud met Fidel Castro gevoer.

Sy het voortgegaan as 'n aktiewe ondersteuner van Italiaanse en Italiaans-Amerikaanse sake, veral die *National Italian American Foundation* (NIAF). In 2008 het sy NIAF se prys vir lewenslange bydrae ontvang tydens die stigting se herdenkingsgala. In 2013 het sy haar juweliersversameling verkoop en die byna $5 miljoen uit die verkope geskenk ten bate van navorsing vir stamselterapie.

## Verwysings 
## Notas 
## Eksterne skakels 
* 
* Fotos en literatuur
Embraer ERJ familie

Die **Embraer ERJ-familie** (ERJ: **Embraer Regional Jet**, modelle EMB 135 en EMB 145) is 'n reeks turboskroefaangedrewe streeksvliegtuie wat in Brasilië ontwikkel is en deur Embraer vervaardig word. Die EMB145, met 45-48 sitplekke, is in 1989 bekendgestel en is ontwikkel as 'n verlengde weergawe van die Embraer EMB 120 Brasilia. Die vliegtuig het sy nooiensvlug op 11 Augustus 1995 onderneem en is op 10 Desember 1996 gesertifiseer. Dit is op 6 April 1997 in diens gestel, met die verkorte weergawe, die ERJ135 en ERJ140 modelle in 1999. 

Dit het die sitplekuitleg van drie-langsmekaar van die *Brasilia* behou, maar is met 'n nuwe swiepvlerk toegerus en word aangedryf deur twee *AE3007* turboskroefmotore. Die vliegtuig se togafstand is 3 700 km.

Die familie bestaan uit die **ERJ135** (37 sitplekke), **ERJ140** (44 sitplekke) en **ERJ145** (50 sitplekke) asook die **Legacy 600**-besigheidsvliegtuig en die **R-99** militêre vliegtuig. Die familie se grootste kompetisie is die Bombardier CRJ-streeksvliegtuie. Aan die einde van 2020 is daar reeds 1&nbsp;231 eenhede vervaardig.
R330 (Suid-Afrika)

Die **R330** is 'n streeksroete in Suid-Afrika wat Kaap St Francis met die R331-streeksroete by Hankey verbind via Humansdorp. Die roete begin in Kaap St Francis, gaan noordwes, deur Humansdorp waar die R102 gekruis word en kruis dan die N2-nasionale pad. Hierna swaai die roete noordoos, die R332 sluit by die roete aan en die roete gaan oor die Hankeypas voor dit by die R331 aansluit in Hankey.
[duimnael|links|300px|[Aloe-plante langs die R330 naby Hankey]]
## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Bartolomeo Rastrelli

duimnael|200px|Portret van Graaf Rastrelli soos geskilder deur Pietro Rotari
**Francesco Bartolomeo Rastrelli** (Russies: Франче́ско Бартоломе́о (Варфоломе́й Варфоломе́евич) Растре́лли; 1700, Parys, Koninkryk van Frankryk – 29 April 1771 in Sint Petersburg, Russiese Ryk) was 'n Italiaanse argitek wat hoofsaaklik in Rusland werksaam was. Hy het 'n geredelik herkenbare styl van laat-Elizabethaanse barok ontwikkel wat weelderig, majestueus en verhewe was. Sy grootste werke, insluitende die Winterpaleis in Sint Petersburg en die Katharina-paleis in Tsarskoye Selo, is bekend om die uitspattigheid en weelderige dekorasie daarvan.

## Biografie
In 1716 verhuis Bartolomeo na Sint Petersburg, wat vier jaar vantevore die nuwe Russiese hoofstad geword het. Hy is vergesel van sy vader, die Italiaanse beeldhouer Carlo Bartolomeo Rastrelli (1675–1744).  Sy ambisie was om die nuutste Italiaanse argitektuurmodes te kombineer met tradisies van die Moskouse Barok-styl. Sy eerste belangrike opdrag kom in 1721 toe hy gevra word om 'n paleis te bou vir prins Demetre Cantemir, die voormalige heerser van Moldawië.

Hy word in 1730 as senior hofargitek aangestel. Sy werke het guns gevind by die vroulike vorste van sy tyd, en hy het hierdie pos behou gedurende die heerskappy van keiserinne Anna (1730–1740) en Elisabeth (1741–1762).

Rastrelli se laaste en mees ambisieuse projek was die Smolny-klooster in Sint Petersburg waar keiserin Elisabeth die res van haar lewe sou deurbring. Die kloktoring sou die hoogste gebou in Sint Petersburg en die hele Rusland word. Elisabeth se dood in 1762 verhinder egter dat Rastrelli hierdie groot ontwerp voltooi. 

Die nuwe keiserin, Katharina II, het Barok-argitektuur afgemaak as outydse "slagroom", en die bejaarde argitek het dus afgetree in Courland, waar hy toesig gehou het oor die voltooiing van die hertoglike paleise.

In sy laaste jare het hy obskure handeltransaksies met Italiaanse kunshandelaars aangegaan. Hy is enkele maande voor sy dood verkies tot die Ryksakademie van Kunste.  'n Stadsplein voor die Smolny-klooster dra sedert 1923 Rastrelli se naam. Hy is die onderwerp van 'n komposisie getiteld "Rastrelli in Sint Petersburg", wat in 2000 geskryf is deur die Italiaanse komponis Lorenzo Ferrero.

## Tien bestaande geboue wat deur Rastrelli ontwerp is
Boris Vipper spekuleer dat Rastrelli sy laaste (en onvoltooide) ontwerp vir die Neoklassieke-herehuis naby Mitava gemaak het.

## Gesloopte geboue 
## Verwysings
## Eksterne skakels 
*
R331 (Suid-Afrika)

Die **R331** is 'n streeksroete in Suid-Afrika wat die R102 en N2-nasionale pad naby Thornhill met die R332 Baviaanskloof-wildernisgebied verbind via Hankey en Patensie. Die roete begin waar dit aftak van die R102, dan feitlik onmiddellik die N2 kruis en dan noordwes hou. Die roete gaan verby Loerie en dan deur Hankey. Dit volg nou min of meer die Gamtoosrivier en gaan deur Patensie. Dit gaan deur die nedersetting Demistkraal en sluit by die R332 aan naby Andrieskraal. 

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R335 (Suid-Afrika)

Die **R335** is 'n streekroete in Suid-Afrika wat Port Elizabeth met Somerset-Oos verbind via Addo. Die roete begin waar dit afdraai van die N2-nasionale pad en noordwes gaan. Dit kruis die R334 en gaan nou noord deur Addo en volg dan die westelike grens van die Addo-olifant Nasionale Park. Die roete kruis die R342, later die R400 en sluit by die R63 aan in Somerset-Oos.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R337 (Suid-Afrika)

Die **R337** is 'n streeksroete in Suid-Afrika wat die R390-streeksroete by Cradock en die R329-streeksroete by Willowmore via Pearston en Jansenville verbind.

Die roete begin buite Cradock waar dit van die R390 aftak in 'n suidwestelike rigting, dan verby die Nasionale Bergkwaggapark en oor die Swaershoekpas en Buffelshoeknek gaan voordat dit die R63-provinsiale pad kruis in Pearston. Vanaf Pearston gaan die pad nog steeds suidwes en sluit aan by die R75-provinsiale pad voor die Soutpansnekpas voor Jansenville. Vanaf Jansenville gaan die roete feitlik wes, deur Klipplaat met 'n verspringende kruising waar dit die R338 kruis, oor die Swanepoelspoort en sluit dan by die R329 aan buite Willowmore.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R338 (Suid-Afrika)

Die **R338** is 'n streekroete in Suid-Afrika wat Aberdeen met die R329 verbind tussen Steytlerville en sy oorsprong by die R75-provinsiale pad. Die roete begin dit aftak van die N9-nasionale pad in Aberdeen en suidoos gaan tot by Aberdeen Roadstasie. Hier vandaan gaan dit tot by Klipplaat en sluit by die R329 aan, ongeveer 25 km oos van Steytlerville.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R342 (Suid-Afrika)

Die **R342** is 'n streeksroete in Suid-Afrika wat van die R335 afdraai noord van Addo en ooswaarts gaan. Dit kruis die N10-nasionale pad in Paterson en gaan dan geleidelik suidoos waar dit by die N2-nasionale pad aansluit. Hier deel dit die pad in 'n ooswaartse rigting vir 3 kilometers voor dit suidoos afdraai en by die R72-provinsiale pad aansluit waar die roete eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R344 (Suid-Afrika)

Die **R344** is 'n streeksroete in Suid-Afrika wat die R350, noordwes van Grahamstad, met die R56 by Dordrecht verbind. Die roete begin waar dit aftak van die R350 tussen Riebeek-Oos en 18 km noordwes van Grahamstad en noord gaan. Dit deel die R63 deur Adelaide, kruis die R61 in Tarkastad, kruis die R397 in Sterkstroom en kruis die N6-nasionale pad. Dit eindig waar dit aansluit by die R56 in Dordrecht.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Moshesh's Ford

'''Moshesh's Ford''' is 'n gehug in die suidelike Drakensberg van die Oos-Kaapse Hoogland op die R396-grondpad tussen Barkly-Oos en Rhodes. Dit is so onbenullig dat dit gewoonlik nie op kaarte aangedui word nie, maar is te vinde in die omgewing waar die Sterkspruit en die Bellrivier saamvloei om die Kraairivier te vorm, net noordwes van Moshesh's Ford.

Koördinate:  (Tennisbane kan op Google Earth gesien word)
R345 (Suid-Afrika)

Die **R345** is 'n streeksroete in Suid-Afrika wat die R351-streeksroete by Cathcart met die R72-provinsiale pad verbind via Hogsback, Alice en Peddie. Die roete begin waar dit van die R351 aftak, net buite Cathcart en suidwes gaan. Dit gaan deur Hogsback en dan oor die Hogsbackpas. Dit deel die R63 vir 9.6 km deur Alice voor dit suidoos gaan. Die roete gaan verby Fort Willshire se afdraai, deur die nedersetting Breakfastvlei, kruis die N2-nasionale pad in Peddie en sluit by die R72 aan net voor Bell waar dit ophou.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Lodewijk de Deyster

duimnael|Portret van Lodewijk de Deyster in ''La Vie des peintres flamands, allemands et hollandois, avec des portraits ...', deur Jean-Baptiste Descamps
**Lodewijk de Deyster** (1656 – 18 Desember 1711), ook bekend as Louis de Deyster, was 'n Vlaamse kunstenaar en maker van musikale instrumente. Sy barokskilderye toon die duidelike invloed van Italiaanse meesters soos Giordano, Maratta, Barocci en Suid-Nederlandse skilders soos Rubens, Van Dyck en Boekhorst. Sy dogter, Anne de Deyster, wat in 1696 gebore is, het ook 'n skilderes en maker van musikale instrumente geword.

## Biografie
Deyster is in 1656 in Brugge gebore. Hy was 'n student van Jan Maes, 'n gerespekteerde kunstenaar van die stad. Hy het vanaf 1682 tot 1688 in Italië gewoon en gewerk. Toe hy na sy geboortestad Brugge teruggekeer het, het hy 'n fyn ontwikkelde en flambojante Romaanse barokstyl saamgebring. Hy het 'n diep godsdienstige ingesteldheid gehad en sy karaktertrekke is weerspieël in sy keuse van onderwerpe.

Hy het verskeie skilderye vir die kerke van sy geboortestad geskilder. Sy afdrukke, almal godsdienstige onderwerpe, deel die hoë drama en energie van sy skilderye, met protagoniste wat in komplekse posisies gerangskik is. Hy het net soos sy skilderwerk, ook sy etse met vryheid en spontaneïteit aangedurf. In die Kerk van die heilige Jakobus in Brugge is daar drie skilderye deur Deyster wat die Kruisiging, die Opstanding, en die dood van die Maagd voorstel. In die Kerk van die heilige Anna, ook in Brugge, is daar 'n skilderye oor die Martelaarskap van Sint Sebastiaan.

## Galery 

Lêer:Lodewijk de Deyster - Angel pieta.jpg||Engelpiëta, Groeningemuseum.
Lêer:Lodewijk de Deyster - Moses defends the daughters of Jethro.jpg|Moses verdedig die dogters van Jethro (ca. 1680-1690), Groeningemuseum.

## Literatuur 
* J. L. MEULEMEESTER, *Jacob van Oost de Oudere en het zeventiende-eeuwse Brugge*, Brugge, 1984.
* K. VAN DAMME, *Lodewijk De Deyster*, in: Nationaal Biografisch Woordenboek, Deel 13, Brussel, 1990.
* J. L. MEULEMEESTER, *Twee minder bekende schilderijen van Lodewijk de Deyster in Brugse privéverzamelingen*, Brugge, 1991.
* *Lexicon van Westvlaamse beeldende kunstenaars*, deel 2, Kortrijk, 1993. 

## Bronne 
**Dictionary of Painters and Engravers, Biographical and Critical* Deur Michael Bryan, pp. 209–210

## Eksterne skakels 
*Werke deur Lodewyk Deyster by die Museum van Nieu-Seeland Te Papa Tongarewa
*Onlangse verkrygings by die New York Openbare Biblioteek